Kirovgrad
Kirovgrad on linn Venemaal Sverdlovski oblasti lõunaosas, Kirovgradi linnaringkonna keskus. Linn asub Neiva jõe lähte juures umbes 100 km Jekaterinburgist loodes. Linna kohal olnud Kalata küla tekkis 17. sajandil, kuid kindlad andmed on 1808. aastast, mida loetakse ka linna asutamisaastaks. Linnaõigused sai Kalata 1932. aastal. 1935. aastal sai bolševist Sergei Kirovi järgi nimeks Kirovgrad, kuigi Kirov linnas kunagi ei elanud. Linn on värvilise metallurgia keskus. 2023. aasta alguse seisuga oli linnas arvestuslikult 18 497 elanikku.